EIROPAS KOMISIJA Briselē, 8.10.2021 COM(2021) 955 final 2021/0326(BUD) Priekšlikums 2021. GADA VISPĀRĒJĀ BUDŽETA

GROZĪJUMA NR. 6 PROJEKTS

Papildu vakcīnas devas valstīm ar zemiem un vidēji zemiem ienākumiem, UCPM finansējuma palielināšana un citas izdevumu un ieņēmumu korekcijas











































Ņemot vērā: –Līgumu par Eiropas Savienības darbību un jo īpaši tā 314. pantu saistībā ar Eiropas Atomenerģijas kopienas dibināšanas līgumu un jo īpaši tā 106.a pantu, –Padomes Lēmumu (ES, Euratom) 2020/2053 (2020. gada 14. decembris) par Eiropas Savienības pašu resursu sistēmu, kas stājās spēkā 2021. gada 1. jūnijā (PRL 2020), –Eiropas Parlamenta un Padomes Regulu (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam (…), un jo īpaši tās 44. pantu, –Eiropas Savienības 2021. finanšu gada vispārējo budžetu, kas pieņemts 2020. gada 18. decembrī, –budžeta grozījumu Nr. 1/2021, kas pieņemts 2021. gada 18. maijā, –budžeta grozījumu Nr. 2/2021, kas pieņemts 2021. gada 6. jūlijā, –budžeta grozījumu Nr. 3/2021, kas pieņemts 2021. gada 15. septembrī, –budžeta grozījuma Nr. 4/2021 projektu, kas pieņemts 2021. gada 2. jūlijā, –budžeta grozījuma Nr. 5/2021 projektu, kas pieņemts 2021. gada 9. jūlijā, Eiropas Komisija ar šo iesniedz Eiropas Parlamentam un Padomei 2021. gada budžeta grozījuma Nr. 6/2021 projektu. IZMAIŅAS IEŅĒMUMU PĀRSKATĀ PA IEDAĻĀM Izmaiņas vispārējā ieņēmumu dokumentā un III iedaļā ir pieejamas EUR-Lex tīmekļa vietnē ( https://eur-lex.europa.eu/budget/www/index-en.htm ).



Satura rādītājs 1. Ievads 2. Vispārējā vakcinēšana pret Covid-19

3. Savienības civilās aizsardzības mehānisma (UCPM/rescEU) līdzekļu palielināšana 4. Ilgtspējīgas zivsaimniecības partnerattiecību nolīgumi (IZPN) 5. KNR 14. un 26. panta piemērošana un ietekme uz nomenklatūras struktūru 6. Budžeta ieņēmumu daļas atjauninājums, lai iekļautu atjauninātās prognozes par pašu resursu, kas pamatojas uz plastmasas iepakojumu 7. Budžeta piezīmju Eiropas Attīstības fondam pielāgošana 8. Finansējums 9. Kopsavilkuma tabula pa DFS izdevumu kategorijām PASKAIDROJUMA RAKSTS 1.Ievads Budžeta grozījuma Nr. 6 projekta (BGP) 2021. gadam mērķis ir nodrošināt papildu apropriācijas, lai paātrinātu vispārējo vakcināciju, segtu Savienības civilās aizsardzības mehānisma aktivizēšanu un izdevumus, kas izriet no ārējiem zivsaimniecības nolīgumiem, kā arī veikt dažus izdevumu un ieņēmumu pielāgojumus. Tas jo īpaši attiecas uz šādiem elementiem: ·Kaimiņattiecību, attīstības sadarbības un starptautiskās sadarbības instrumenta “Eiropa pasaulē” finansējuma palielināšana par 450 miljoniem EUR saistību un maksājumu apropriācijās saistībā ar globālo reakciju uz Covid-19 veselības jomā, lai līdz nākamā gada vidum valstīm ar zemiem un vidēji zemiem ienākumiem ziedotu 200 miljonus Covid-19 vakcīnas devu; ·Savienības civilās aizsardzības mehānisma (UCPM/rescEU) līdzekļu palielināšana par 57,8 miljoniem EUR saistību apropriācijās, lai nodrošinātu papildu finansējumu jaunu ārkārtas situāciju risināšanai, kā izmaksas līdz gada beigām pārsniedz pieejamos resursus, ieskaitot repatriācijas lidojumus no Afganistānas, reaģēšanas pasākumus Haiti pēc nesenās zemestrīces un nepabeigtas operācijas, tostarp mežu ugunsgrēku likvidāciju; ·saistību apropriāciju palielināšana ilgtspējīgas zivsaimniecības partnerattiecību nolīgumu (IZPN) budžeta pozīcijā par 3,5 miljoniem EUR, ņemot vērā atjauninātās budžeta vajadzības pēc sarunu par jaunajiem protokoliem pabeigšanas ar Kuka Salām un Mauritāniju; ·budžeta nomenklatūras korekcija, ņemot vērā konkrētus dalībvalstu pieprasījumus pārvietot resursus saskaņā ar Kopīgo noteikumu regulas (KNR) 26. pantu; ·budžeta ieņēmumu daļas atjaunināšana, lai ņemtu vērā pārskatītās aplēses par pašu resursu, kas pamatojas uz nereciklēta izlietotā plastmasas iepakojuma daudzumu. Kopumā šā BGP neto ietekme uz izdevumiem ir palielinājums par 473,5 miljoniem EUR saistību apropriācijās. Papildu maksājumu apropriācijas netiek pieprasītas. 2.Vispārējā vakcinēšana pret Covid-19 Ņemot vērā to, ka valstīs ar zemiem un vidēji zemiem ienākumiem ir ievadīts mazāk nekā 1 % no visām Covid-19 vakcīnas devām, ir skaidra un steidzama vajadzība paātrināt vakcināciju visā pasaulē. ES jau ir apņēmusies dalīties ar 250 miljoniem devu. Lai valstīm ar zemiem un vidēji zemiem ienākumiem nodrošinātu papildu 200 miljonus devu, būs jāmobilizē 1,3 miljardi EUR. To tiek ierosināts finansēt, jo īpaši izmantojot atlikušās summas Ārkārtas atbalsta instrumentā un pārvietojumu no Kaimiņattiecību, attīstības sadarbības un starptautiskās sadarbības instrumenta “Eiropa pasaulē” (NDICI-GE) rezervēm. Lai papildinātu šīs divas iemaksas un sasniegtu 1,3 miljardus EUR, un ņemot vērā to, ka 6. izdevumu kategorijā nav rezerves un nav identificētas turpmākas pārdales iespējas, Komisija ierosina mobilizēt 450 miljonus EUR saistību un maksājumu apropriācijās no elastības instrumenta. Tas ļaus nekavējoties rīkoties, lai 2022. gada pirmajā pusē izplatītu vēl 200 miljonus vakcīnas devu.

EUR Budžeta pozīcija Nosaukums Saistību apropriācijas Maksājumu apropriācijas III iedaļa – Komisija 14 02 02 40 Cilvēki – Globālas problēmas 450 000 000 450 000 000 Kopā 450 000 000 450 000 000 Maksājumu apropriācijas var kompensēt ar attiecīgu samazinājumu ELFLA postenī “Lauku attīstības intervences – 2014.–2022. gada programmas”. Šis samazinājums ir pamatots ar ELFLA vienreizējiem ar Covid-19 saistītiem maksājumiem lauksaimniekiem un pārtikas pārstrādes MVU, kas nepārsniedz 2 % no ELFLA piešķīrumiem lielākajai daļai programmu, kuras tiem pieteicās. Turklāt, tā kā saskaņā ar KLP Pārejas regulu lauku attīstības programmu pagarināšana tika pieņemta novēloti, maksājumi no 2021. gada ELFLA piešķīruma arī ir mazāki. Pamatojoties uz līdz šim saņemtajām izdevumu deklarācijām un dalībvalstu jaunāko prognožu analīzi, kas iesniegtas līdz 2021. gada augusta beigām, konstatētais pārpalikums ir 617 miljoni EUR. Šā pārpalikuma daļa, kas nav iekļauta šajā BGP (167 miljoni EUR), ir iekļauta vispārējā pārvietojumā (DEC 20/2021). EUR Budžeta pozīcija Nosaukums Saistību apropriācijas Maksājumu apropriācijas III iedaļa – Komisija 08 03 01 02 Lauku attīstības intervences — 2014.–2022. gada programmas 0 -450 000 000 Kopā 0 -450 000 000 3.Savienības civilās aizsardzības mehānisma (UCPM/rescEU) līdzekļu palielināšana Pēc vēl viena pusgada, kad Covid-19 dēļ UCPM ietvaros tika iesniegts neparasti daudz palīdzības pieprasījumu, ieskaitot vienu no lielākajām operācijām UCPM vēsturē Indijas un Nepālas labā, vasarā UCPM/rescEU tika aktivizēta evakuācijai no Afganistānas, operācijām Haiti pēc nesenās zemestrīces un mežu ugunsgrēku un plūdu seku novēršanai Eiropā. Turklāt ir gaidāma aktivizēšana vēl līdz gada beigām pēc tropisko ciklonu sezonas Latīņamerikā un Klusā okeāna reģionā. Paredzams, ka 2021. gadā UCPM palīdzības pieprasījumu skaits pārsniegs 2020. gada neparasti augsto līmeni (102 pieprasījumi tajā gadā). Kopumā UCPM līdz 2021. gada 29. septembrim bija iesniegts 91 palīdzības pieprasījums. Kopumā, lai nodrošinātu pienācīgu reakciju UCPM ietvaros, būs vajadzīgas papildu saistību apropriācijas, kas tiek lēstas 57,8 miljonu EUR apmērā. Pašreizējais pieejamo maksājumu apropriāciju līmenis ir pietiekams, lai izpildītu maksājumu saistības līdz gada beigām. EUR Budžeta pozīcija Nosaukums Saistību apropriācijas Maksājumu apropriācijas III iedaļa – Komisija 06 05 01 Savienības civilās aizsardzības mehānisms (rescEU) 57 811 000 0 Kopā 57 811 000 0 Tā kā pašreizējā budžetā ir identificēti divi pārdales avoti, tiek ierosināts finansēt papildu vajadzības 37,8 miljonu EUR apmērā, pārdalot attiecīgi 20 miljonus EUR saistību apropriācijās no Eiropas Slimību profilakses un kontroles centra (ECDC) un 17,8 miljonus EUR saistību apropriācijās no Savienības ieguldījuma Eiropas Zāļu aģentūrai (EZA). Eiropas Slimību profilakses un kontroles centra (ECDC) finansējums tika palielināts par kopējo summu 106 miljoni EUR 2021. gadā saistību un maksājumu apropriācijā budžeta grozījumā Nr. 1/2021 trim konkrētiem pasākumiem, kas saistīti ar reaģēšanu uz Covid-19: ·ārpakalpojumu sniedzējiem nodots pasākums – pilna genoma sekvencēšana –, no kura aģentūra tagad atmaksā EUR 12 miljonus EUR zemākas sekvencēšanas likmes dēļ; ·atbalsts valstu infrastruktūrai, no kura 6 miljoni EUR tiek atmaksāti tāpēc, ka dalībvalstīm un EEZ valstīm bija mazāka interese; ·pārrobežu spēju veidošanas atbalsts, no kura pēc notiekošā iepirkuma tiek atmaksāti 2 miljoni EUR. ECDC spēja īstenot 86 miljonus EUR saistībās un maksājumos un ir paziņojis par pārpalikumu 20 miljonu EUR apmērā 2021. gadā. Attiecīgie maksājumi ir darīti pieejami vispārējā pārvietojumā. Vēl būs vajadzīgi 10 miljoni EUR, un tiks ierosināts tos atkal darīt pieejamus 2022. gadā. EUR Budžeta pozīcija Nosaukums Saistību apropriācijas Maksājumu apropriācijas III iedaļa – Komisija 06 10 01 Eiropas Slimību profilakses un kontroles centrs -20 000 000 0 Kopā -20 000 000 0 EZA ir konstatējusi saistību un maksājumu apropriāciju pārpalikumu 17,8 miljonu EUR apmērā. Tas izriet no attīstības IT jomā un ieguldījumiem, kas saistīti ar EZA jaunajām pilnvarām. Aģentūra ir sākusi izmantot un sekmīgi ieviesusi detalizētās specifikācijas IT jomā saistībā ar jaunajiem uzdevumiem, taču tā nespēs uzņemties visas budžeta saistības jau 2021. gadā. 17,8 miljonus EUR ierosinās atkal darīt pieejamus 2022.–2023. gadā. Attiecīgie maksājumi ir darīti pieejami vispārējā pārvietojumā. EUR Budžeta pozīcija Nosaukums Saistību apropriācijas Maksājumu apropriācijas III iedaļa – Komisija 06 10 03 01 Savienības ieguldījums Eiropas Zāļu aģentūrai -17 811 000 0 Kopā -17 811 000 0 Ņemot vērā iepriekš izklāstīto līdzekļu pārdali, 2021. gadā ir nepieciešams papildu finansējums 20 miljonu EUR apmērā. Tā kā 2.b apakškategorijā nav rezerves, tiek ierosināts šim pastiprinājumam izmantot elastības instrumentu. 4.Ilgtspējīgas zivsaimniecības partnerattiecību nolīgumi (IZPN) Komisija ir pārskatījusi kopējās budžeta vajadzības 2021. gadam, ņemot vērā turpmāko:

·ir noslēgušās sarunas par ilgtspējīgas zivsaimniecības partnerattiecību nolīgumiem (IZPN) ar Kuka Salām un Mauritāniju, ·paredzams, ka attiecīgie nolīgumi un protokoli stāsies spēkā 2021. gada novembra vidū, ·dažu protokolu parakstīšanas atlikšana (Kiribati, Madagaskara, Libērija – atlikts uz 2022.–2023. gadu) un ·gūti ietaupījumi nolīgumos ar Grenlandi un Gabonu, jo tie parakstīti par gada maksu, kas ir zemāka par sākotnēji prognozēto. Kopējā ietekme rada papildu vajadzību pēc aptuveni 3,5 miljoniem EUR saistību apropriācijās, ko tiek ierosināts ņemt no 3. izdevumu kategorijas rezerves. EUR Budžeta pozīcija Nosaukums Saistību apropriācijas Maksājumu apropriācijas III iedaļa – Komisija 08 05 01 Tādu zvejas darbību pārvaldības satvara izveidošana, ko Savienības zvejas kuģi veic trešo valstu ūdeņos 3 487 290 0 Kopā 3 487 290 0 Ņemot vērā to, ka Padomes lēmums par abiem nolīgumiem tiek pieņemts oktobrī un būs spēkā šā BGP pieņemšanas laikā, tiek ierosināts apropriācijas iekļaut tieši galvenajā darbības pozīcijā. 5.KNR 14. un 26. panta piemērošana un ietekme uz nomenklatūras struktūru KNR 26. pants laikposmam no 2021. līdz 2027. gadam paredz, ka dalībvalstis partnerības nolīgumā vai pieprasījumā grozīt programmu var pieprasīt pārvietot līdz 5 % no sākotnējā valsts piešķīruma katram fondam uz jebkuru citu instrumentu, uz kuru attiecas tieša vai netieša pārvaldība, vai dalītas pārvaldības fondiem. Līdzīga iespēja ir paredzēta 14. pantā saistībā ar partnerības nolīgumā paredzētajiem pārvietojumiem līdz 2 % apmērā no sākotnējā piešķīruma no ERAF, ESF+, KF un EJZAF uz InvestEU. Plānošana turpinās, un vairākas dalībvalstis jau ir pieprasījušas vai paudušas nodomu izmantot 14. un 26. panta noteikumus un veikt šādus resursu pārvietojumus. Lai īstenotu šos pieprasījumus un ievērotu DFS maksimālos apjomus un saskaņā ar pieeju, kas izmantota pārvietojumiem no ERAF un ESF+ uz TPF un no KF uz Eiropas infrastruktūras savienošanas instrumentu, Komisija ierosina izveidot šādas 18 jaunas budžeta pozīcijas attiecīgajās programmās (bez apropriācijām): EUR Budžeta pozīcija Nosaukums Saistību apropriācijas Maksājumu apropriācijas III iedaļa – Komisija 05 02 06 Fonds InvestEU – iemaksa no ERAF p.m. p.m. 05 02 07 Robežu pārvaldības un vīzu instruments (BMVI) – iemaksa no ERAF p.m. p.m. 05 02 08 EJZAF – iemaksa no ERAF p.m. p.m. 05 02 09 “Apvārsnis Eiropa” – iemaksa no ERAF p.m. p.m. 05 02 10 “Digitālā Eiropa” – iemaksa no ERAF p.m. p.m. 05 03 04 Fonds InvestEU – iemaksa no KF p.m. p.m. 05 03 05 Robežu pārvaldības un vīzu instruments (BMVI) – iemaksa no KF p.m. p.m. 05 03 06 EJZAF – iemaksa no KF p.m. p.m. 05 03 07 “Apvārsnis Eiropa” – iemaksa no KF p.m. p.m. 05 03 08 “Digitālā Eiropa” – iemaksa no KF p.m. p.m. 07 02 08 Fonds InvestEU – iemaksa no ESF+ p.m. p.m. 07 02 09 Robežu pārvaldības un vīzu instruments (BMVI) – iemaksa no ESF+ p.m. p.m. 07 02 10 EJZAF – iemaksa no ESF+ p.m. p.m. 07 02 11 “Apvārsnis Eiropa” – iemaksa no ESF+ p.m. p.m. 07 02 12 “Digitālā Eiropa” – iemaksa no ESF+ p.m. p.m. 07 02 13 Erasmus+ – iemaksa no ESF+ p.m. p.m. 08 04 04 Fonds InvestEU – iemaksa no EJZAF p.m. p.m. 08 04 05 Robežu pārvaldības un vīzu instruments (BMVI) – iemaksa no EJZAF p.m. p.m. Kopā 0 0 Apropriācijas tiks pārvietotas uz šīm pozīcijām, tiklīdz būs pieņemti partnerības nolīgumi. Attiecīgās budžeta piezīmes ir norādītas budžeta pielikumā. 6.Budžeta ieņēmumu daļas atjauninājums, lai iekļautu atjauninātās prognozes par pašu resursu, kas pamatojas uz plastmasas iepakojumu Visas dalībvalstis 2020. gada PRL ratificēja 2021. gada 31. maijā, un līdz ar to tas stājās spēkā 2021. gada 1. jūnijā. 2020. gada PRL ievieš jaunu pašu resursu, kas pamatojas uz nereciklēta izlietotā plastmasas iepakojuma daudzumu. Komisija ierosināja īstenot 2020. gada PRL ietekmi BGP Nr. 4. Nereciklēti plastmasas iepakojuma atkritumi rodas no starpības starp izlietoto plastmasas iepakojumu un tā reciklēto daudzumu. Komisijas izmantotā prognoze par izlietoto plastmasas iepakojumu ir balstīta uz šādu metodi: NKI gada pieauguma tempi salīdzināmajās cenās 2017./2018.–2021. gadā saskaņā ar jaunāko pieejamo Komisijas ekonomikas prognozi tiek piemēroti jaunākajiem datiem par izlietoto plastmasas iepakojumu. Tiek pieņemts, ka dalībvalstu reciklēšanas rādītāji atbildīs lineārai konverģencei starp reciklēšanas rādītāju, kura pamatā ir jaunākie pieejamie izpildes dati (2017./2018. g.), un ES reciklēšanas mērķrādītāju 50 %, kas jāsasniedz līdz 2025. gadam. Reciklēšanas rādītāju pieaugums nepārsniedz 2 procentpunktus gadā, lai nodrošinātu reālu konverģences trajektoriju. To dalībvalstu reciklēšanas rādītājs, kuras 2017./2018. gadā jau ir sasniegušas vai pārsniegušas mērķi, saglabājas nemainīgs. Pamatojoties uz šo metodi un ietverot Luksemburgas, Portugāles un Rumānijas iesniegtās atjauninātās prognožu bāzes, par prognozi visām dalībvalstīm tika panākta vienošanās Padomdevējas komitejas pašu resursu jautājumos (ACOR) 181. sanāksmē 2021. gada 26. maijā, un tā tika iekļauta BGP Nr. 4. Piemērojot Resursu pieejamības regulas (“RPR2”) 15. pantu pašu resursam, kas pamatojas uz plastmasas iepakojumu, dalībvalstis tika aicinātas līdz 2021. gada 31. jūlijam nosūtīt Komisijai atjauninātas prognozes par nereciklēta izlietotā plastmasas iepakojuma apjomu. Čehija, Vācija, Spānija, Horvātija, Itālija, Ungārija, Austrija un Slovākija nosūtīja savas atjauninātās prognozes par nereciklētu izlietoto plastmasas iepakojumu 2021. un 2022. gadam. Beļģija, Bulgārija, Polija un Zviedrija apstiprināja prognožu bāzes, par kurām vienošanās tika panākta ACOR sanāksmē 2021. gada 26. maijā. Pārējās dalībvalstis nav nosūtījušas atjauninātas prognozes par nereciklētu izlietoto plastmasas iepakojumu 2021. un 2022. gadam.